text: 7 грешки, които причиняват появата на акне |
  7 грешки, които причиняват появата на акне
  Предразположената към акне кожа не е запазена марка само за тийнейджърите. Всъщност това засяга много дами между 30 и 40г. (дори и по-възрастни!). Прочетете за седемте най-често срещани причини, които могат да влошат състоянието на кожата ви и как да се отървете от акнето веднъж завинаги
  ПРЕКОМЕРНО ИЗСУШАВАНЕ НА КОЖАТА
  Често срещано погрешно схващане е, че кожата, предразположена към акне е замърсена. Не е. Един от основните фактори, които допринасят за акнето, е производството на излишно количество себум (мазнина), който запушва порите и се инфектира. Заради по-мазния вид на кожата на лицето, много хора се изкушават да го мият твърде често и да използват супер изсушаващи съставки. Но изсушаването на кожата само ще доведе до повече производство на себум. Затова, използвайте нежен почистващ продукт без аклохол в комбинация с ежедневен лек хидратант.
  ПРОПУСКАНЕТО НА ПОЧИСТВАНЕ ПРЕДИ ЛЯГАНЕ
  Умората не е извинение да не почиствате лицето си преди да си легнете. През деня кожата ви е произвела себум и е "събрала" замърсявания, които се намират на повърхността й. Ако те останат върху кожата за по-продължително време, там започват да се развиват бактерии и да предизвикват появата на пъпки. Задължително свалете грима преди да си легнете, като използвате почистващ продукт и тоник, който да премахне всички следи от замърсявания, които може да са останали по кожата.
  ЕКСФОЛИРАНЕ - НИКОГА!
  Ексфолирането означава премахване на мъртви кожни клетки. Ако сухата кожа не е отстранена, тя се напластява върху повърхността и запушва порите, причинявайки черни точки и пъпки. Използването на нежен ексфолиант ще ви помогне да премахнете мъртвите клетки. Или пък използването на почистваща система или устройство (като системата за почистване на кожата SkinPro).
  ХАПВАНЕТО НА ПРЕКАЛЕНО МНОГО МЛЕЧНИ ПРОДУКТИ
  За някои хора основната причина за акнето и подутините в областта на челюстта са млечните продукти. Въпреки, че връзката между тях и акнето не е напълно потвърдена, може би си струва да избягвате млечните продукти за няколко седмици, за да проверите дали състоянието ще се подобри.
  "Колкото и изкушаващо да изглежда, избягвайте стискането на пъпките!
  Като пукате връхчетата им, на практика удължавате целия процес на заздравяването им."
  ТРЕТИРАНЕТО КАТО ПРИ ТИЙНЕЙДЖЪРИТЕ
  Много продукти, предназначени за акнето при младежите обикновено са агресивни и твърде много изсушават кожата. Тези продукти не са подходящи за зряла кожа. Колкото по-дехидратирана е кожата ви, толкова повече себум ще произвежда, което ще доведе в крайна сметка до пъпки. Избирайте подходящи продукти за грижа за кожата според възрастта, които не съдържат мазнини и са обогатени с антиоксиданти. Продуктите, които съдържат салицилова киселина (като крема BioClinic против акне при зряла кожа) могат да държат настрана бактериите, пичиняващи акне.
  Тялото ви е създадено така, че да се бори с инфекциите, така, че колкото и изкушаващо да ви изглежда, избягвайте стискането на пъпките! Като пукате връхчетата им на практика удължавате целия процес на тяхното заздравяване като вкарвате бактерията по-дълбоко в кожата. Също така увеличавате шанса да оставите белег.
  НЕ СМЕНЯНЕТО НА СПАЛНО БЕЛЬО
  Бактериите, себума и замърсяването от околната среда, косата, кожата и потта - всички те могат да се пренесат върху калъфката на възглавницата и спалното бельо и оттам обратно върху лицето ви. Използвайте калъфки за възглавници, изработени от естествени материи и ги обръщайте наобратно всяка вечер. Изпирайте спалното си бельо с прах за пране без аромати и сменяйте калъфките на възглавниците си през 2 дни.